Павел Матеев
Остров

chitanka.info

Искаш ли да идем на самотен остров,

далече на милиони мили в океана,

където винаги ще бъде много топло

и слънцето ще ни намига пак засмяно?

Искаш ли да идем на безлюден остров,

да плуваме любовно сред вълните,

за ръцете хванати по пясъка да ходим

и радостта да влезе трайно във душите?

Искаш ли да идем на далечен остров,

боси да вървим по пясък бял и чуден,

до късно да стоим и да броим звездите,

а на сутринта прегърнати да се събудим?

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.